Diari Oficial de la Generalitat Valenciana


Sumari del DOGV 4986, del 15-04-2005 (2005/3772)

RESOLUCIÓ de 5 d'abril de 2005, de la directora gerent de l'IVAM per a la convocatòria de tres beques de formació i perfeccionament per a l'any 2005.
-----------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3772


Data del document
:   05-04-2005

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * suport econòmic
    * ajuda pública
    * ciència econòmica
    * assignació per estudis
    * professió de la comunicació
    * professió jurídica

RESOLUCIÓ de 5 d'abril de 2005, de la directora gerent de l'IVAM per a la convocatòria de tres beques de formació i perfeccionament per a l'any 2005. [2005/M3772]
  
L'IVAM, Institut Valencià d'Art Modern, és una entitat de dret públic de la Generalitat Valenciana amb personalitat jurídica pròpia i amb autonomia econòmica i administrativa per a la realització dels seus fins, entre els que es troben el coneixement, foment, investigació i difusió de l'art modern.
  
En el marc del desenvolupament i compliment d'estos objectius, l'IVAM convoca la concessió de beques perquè els jóvens puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià, pel qual es regula la concessió de beques, existint consignació econòmica per a això en el pressupost de l'IVAM per a l'exercici 2005
  
En virtut de les facultats que em conferix l'Orde de delegació de 30 d'octubre de 1997 del conseller de Cultura, Educació i Ciència (DOGV núm. 3.126 de 20.11.1997), dispose:
  
Primer
  
Convocar la concessió de tres beques de formació i perfeccionament per a les àrees de l'IVAM següents
  
- Direcció de Gestió Economicoadministrativa (dos beques):
  
a) Departament: Gestió Econòmica.
  
Funcions: gestió econòmica del museu.
  
Durada: 12 mesos.
  
Dotació: 900 €/mes.
  
b) Departament: Gestió Administrativa.
  
Funcions: gestió administrativa del museu.
  
Durada: 12 mesos.
  
Dotació: 900 €/mes
  
- Direcció de Comunicació i Desenvolupament (una beca):
  
a) Departament: Comunicació.
  
Funcions: elaboració d'un butlletí informatiu i suport al departament.
  
Durada: 12 mesos.
  
Dotació: 900 €/mes.
  
Segon
  
Aprovar les bases que s'adjunten com a annex I, i que han de regir la convocatòria.
  
Tercer
  
L'import de les tres beques serà finançat a càrrec del capítol 4 G 480 del pressupost de l'IVAM per a l'exercici 2005, entenent-se condicionada la seua concessió i gaudi en el període de 2006 que les beques comprenguen, a la consignació de crèdit adequat i suficient per a tal exercici.
  
Quart
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director gerent de l'IVAM en el termini d'un mes a comptar des de l'endemà de la publicació d'esta resolució.
  
b) El recurs contenciós administratiu haurà de plantejar-se davant del Tribunal Superior de la Comunitat Valenciana en el termini de dos mesos a comptar des de l'endemà de la publicació.
  
València, 5 d'abril de 2005.- La directora gerent: Consuelo Ciscar Casabán.
  
ANNEX I
  
Bases
  
Bases per a la concessió de tres beques de formació i perfeccionament per a les àrees de Direcció Economicoadministrativa i Direcció de Comunicació i Desenvolupament a desenvolupar en l'IVAM:
  
Primera. Objecte
  
Les beques s'atorguen a fi de facilitar als jóvens aspirants, que reunisquen els requisits indicats més avall, l'aprenentatge de tècniques i criteris museístics, així com donar-los la possibilitat de participar en les tasques museístiques amb els equips tècnics de l'IVAM que corresponguen.
  
Segona. Requisits dels aspirants
  
Les beques objecte d'esta convocatòria s'adjudicaran mitjançant concurs de mèrits entre els diversos aspirants que reunisquen els requisits següents i els acrediten documentalment:
  
1) Requisits acadèmics:
  
- Direcció Economicoadministrativa
  
a) Gestió econòmica: llicenciats en Econòmiques o en Direcció i Administració d'Empreses.
  
b) Gestió administrativa: llicenciats en Dret
  
- Direcció de Comunicació i Desenvolupament:
  
a) Comunicació: llicenciats en Ciències de la Informació amb domini de l'idioma anglés.
  
2) No podran optar a estes beques aquells que hagen sigut beneficiaris d'una beca d'esta mateixa naturalesa amb anterioritat a la present convocatòria.
  
Tercera. Sol·licituds
  
1) Les sol·licituds, que es formalitzaran segons el model i dades de l'annex II en què s'indicarà l'especialitat a què s'opte, podran presentar-se en el termini de 15 dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.
  
2) Les sol·licituds es presentaran en les oficines de l'IVAM per a registrar-les i hauran d'incloure els documents següents:
  
a) Instància, ajustada al model de l'annex II, en què necessàriament hauran de figurar les dades següents: nom i cognoms, DNI, adreça completa, telèfon de contacte, correu electrònic, deixant constància de l'acceptació de totes les condicions establides en les presents bases i referència a l'especialitat i àrea de beca a què s'opta.
  
b) Fotocòpia compulsada de la titulació acadèmica.
  
c) Fotocòpia compulsada de certificació d'expedient acadèmic.
  
d) Curriculum vitae del sol·licitant, firmat i datat pel sol·licitant.
  
e) L'experiència professional, si escau, adduïda en el currículum es documentarà mitjançant certificació on consten les funcions exercides en l'empresa per a la qual s'haja treballat.
  
f) Les sol·licituds o beques que haja sol·licitat o que hagen sigut atorgades per altres administracions, ens públics o privats.
  
g) Fotocòpia compulsada del DNI o passaport.
  
h) Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, i a més la documentació acreditativa de tindre cobertura sanitària. En el supòsit de no estar ni haver estat en el període anterior de 12 mesos obligat l'interessat al compliment de les obligacions tributàries i amb la Seguretat Social, bastarà amb la presentació de declaració responsable, el model de la qual s'establix en l'annex III a estes bases, per a acreditar la dita circumstància.
  
3) Si la sol·licitud no complix totes les dades exigides o falta documentació acreditativa, es requerirà l'interessat perquè en el termini de 10 dies hàbils esmene el defecte o acompanye els documents preceptius amb la indicació que, si no ho fa, s'entendrà desistit de la seua petició, amb la resolució prèvia dictada conforme al que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999.
  
Quarta. Mèrits avaluables en el concurs
  
Els mèrits que necessàriament deuran acreditar-se mitjançant la presentació de documents originals o còpies compulsades, seran avaluats per la comissió qualificadora d'acord amb el barem següent:
  
1) Expedient acadèmic: un màxim de 4 punts en funció de la nota mitjana obtinguda en l'expedient acadèmic, d'acord amb l'escala següent:
  
Nota mitjana:
  
Aprovat: 1 punt
  
Notable: 2 punts
  
Excel·lent: 3 punts
  
Matrícula d'Honor 4 punts
  
Les fraccions corresponents a les notes mitjanes s'arredoniran per excés, en el cas de ser estes superiors a 0,5.
  
2) Formació:
  
2.1.Titulació superior a l'exigida com a requisit:
  
- Doctor: 1,5 punts.
  
2.2. Cursos:
  
Es valoraran fins a un màxim de 4 punts aquells cursos rebuts o impartits que s'acrediten, relacionats directament amb el contingut de l'especialitat de la beca que se sol·licite, d'acord amb l'escala següent:
  
- De 100 o més hores 2 punts
  
- De 75 o més hores 1,5 punts
  
- De 50 o més hores 1 punt
  
- De 25 o més hores 0,5 punts
  
- De 15 o més hores 0,2 punts
  
Cursos impartits: es valoraran per una sola vegada, i no seran susceptibles de ser valorades les successives edicions d'un mateix curs.
  
2.3. Idiomes:
  
2.3.1. Es valorarà amb un màxim de 2 punts el coneixement d'altres idiomes dels països integrants de la Unió Europea o de qualsevol altre país del món, excepte, si escau, l'idioma exigit com a requisit, a raó de 0,40 punts curs, o el seu equivalent si es tracta de cicles, corresponents al títol expedit per la universitat o escola oficial d'idiomes.
  
2.3.2. Coneixement del valencià: es graduarà segons el nivell de coneixement que s'acredite per mitjà de certificat de la Junta Qualificadora de Coneixements de Valencià:
  
Oral: 0,75 punts
  
Elemental: 1 punt
  
Mitjà: 2 punts
  
Superior: 3 punts
  
3) Experiència:
  
Per cada any complet d'experiència professional desenvolupada en l'àrea de la beca a què s'opta, indicada en el currículum i acreditada documentalment: 1 punt, fins a un màxim de 2. Els períodes de temps inferiors a l'any es valoraran proporcionalment, computant-se només els mesos complets.
  
4) Mèrits específics:
  
Publicacions, editorials, articles, col·laboracions o altres mèrits relacionats directament amb les funcions de la beca a què s'opta: Fins a un màxim de 3 punts.
  
Cinquena. Resolució de la convocatòria
  
Per a la valoració dels mèrits es constituirà una comissió qualificadora integrada per:
  
- President: el director economicoadministratiu.
  
- La directora de Comunicació i Desenvolupament.
  
- El cap del Departament de Gestió Administrativa.
  
- El cap del Departament de Gestió Econòmica.
  
- La tècnica de Control i Qualitat.
  
- Actuarà com a secretària amb veu però sense vot una tècnica del Departament de Gestió Administrativa.
  
Es faculta la comissió qualificadora per a realitzar per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits al·legats, i fer un seguiment periòdic del treball realitzat durant el temps que estiga vigent la beca. La comissió podrà tindre tants assessors com estime convenient.
  
Finalitzada la valoració dels mèrits corresponents, la comissió qualificadora convocarà els cinc sol·licitants que hagen obtingut en la fase de valoració de mèrits una major puntuació, a la realització d'una entrevista, durant la qual podrà avaluar els coneixements orals dels idiomes acreditats documentalment o al·legats pels sol·licitants. La comissió qualificadora valorarà els resultats de l'entrevista fins a un màxim de 10 punts, i elevarà la proposta de concessió de les beques, en el termini màxim de dos mesos comptats des del dia en què finalitza el termini de presentació de sol·licituds, a la directora gerent de l'IVAM, qui resoldrà la convocatòria. La resolució de concessió de les beques es publicarà en el Diari Oficial de la Generalitat Valenciana.
  
Si en el termini de tres mesos comptats des de la data en què la sol·licitud haja tingut entrada en el registre de l'òrgan competent per a la seua tramitació, no es dicta i notifica la resolució corresponent a esta convocatòria, s'entendrà que l'efecte del silenci administratiu és desestimatori de les sol·licituds presentades.
  
Així mateix, la comissió qualificadora podrà formular proposta en el sentit que siga declarada deserta la convocatòria si, a juí seu, no hi haguera concursants amb mèrits suficients per a meréixer l'adjudicació.
  
Sisena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat de la beca o amb el gaudi d'altres beques o ajudes semblants.
  
Setena. Obligacions del becari
  
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament per mitjà de la resolució de la directora gerent de l'IVAM.
  
Les obligacions del becari o beneficiari consistiran en:
  
a) L'ampliació i el perfeccionament dels seus coneixements en la matèria, per mitjà de la col·laboració amb el personal tècnic de l'IVAM en els treballs específics que se li encomanen, per la qual cosa haurà de romandre en els locals del centre i realitzar l'horari que establisca la direcció de l'IVAM.
  
b) Comunicar a l'IVAM l'obtenció o gaudi d'altres beques, subvencions o ajudes per a la mateixa finalitat, procedents de qualssevol administracions o ens públics, o la realització de treballs o estudis que dificulten el compliment de la finalitat de la beca.
  
Huitena. Resultats dels treballs
  
Els resultats derivats dels treballs que el becari realitze quedaran en propietat de l'IVAM, sense l'autorització del qual no podran ser utilitzats pel becari.
  
Novena. Durada de les beques i dotació econòmica
  
El període de gaudi de les beques serà de 12 mesos naturals segons es disposa en la present convocatòria per a les diferents àrees, iniciant-se tal període en la data que s'indique per la direcció de l'IVAM mitjançant una resolució.
  
Les beques estaran dotades amb un import brut de 900 euros mensuals cada una i la forma de pagament serà mensual, amb el certificat previ del cap del departament corresponent, de la bona marxa de l'objecte de la beca.
  
Deu. Naturalesa de les beques
  
Estes beques són de formació, perfeccionament de coneixements i adquisició d'experiència i habilitats, i les tasques que comporten es desenvoluparan junt amb els tècnics i personal de les distintes àrees de l'IVAM.
  
La concessió i gaudi d'estes beques no establix cap tipus de relació laboral amb l'IVAM, ni suposa cap compromís per a la incorporació posterior del becari a la plantilla de la dita entitat.
  
Onze. Contravencions i disposicions subsegüents
  
L'IVAM podrà deixar sense efecte, per resolució de la directora gerent a proposta de la comissió qualificadora, qualsevol de les beques concedides, amb audiència prèvia a l'interessat, quan el beneficiari incórrega en alguna de les causes següents:
  
a) Incompliment de les seues obligacions.
  
b) No realitzar l'activitat que motiva la concessió.
  
c) Deixar de complir els requisits exigits en la present convocatòria.
  
d) Incórrer en supòsit d'incompatibilitat per a la seua concessió o gaudi, de conformitat amb la base sisena de la present convocatòria.
  
e) Incomplir, sense causa que ho justifique, qualsevol altra de les condicions establides en la present convocatòria.
  
Dotze
  
Tota alteració de les condicions tingudes en compte per a la concessió de les beques i, en tot cas, l'obtenció o gaudi concurrent de beques, subvencions o ajudes atorgades per altres administracions o ens públics o privats, o la realització de treballs o estudis que dificulten el compliment de la finalitat de la beca podrà donar lloc a la modificació, i si escau, revocació de la resolució de concessió.
  
Tretze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els supòsits següents:
  
a) Haver obtingut la beca sense complir les condicions exigides per a això.
  
b) Incompliment de la finalitat per a la qual ha sigut concedida la beca.
  
c) Incompliment de les condicions imposades a l'adjudicatari amb motiu de la concessió i gaudi de la beca.
  
ANNEX II
  
Sol·licitud de participació en el concurs públic per a la concessió de tres beques de formació i perfeccionament, a desenvolupar en les àrees de Direcció Economicoadministrativa, Direcció de Comunicació i Desenvolupament i Direcció Tecnicoartística.
  
1. Dades del sol·licitant
  
- Nom i cognoms.
  
- DNI
  
- Direcció.
  
- Localitat.
  
- Codi postal.
  
- Telèfon.
  
- Correu electrònic
  
2. Acceptació de les bases de la convocatòria.
  
El sol·licitant coneix les bases de la present convocatòria de concurs públic
  
per a la concessió de tres beques de formació i perfeccionament a desenvolupar en les àrees de Direcció de Gestió Interna i Direcció de Comunicació i Desenvolupament, i accepta totes les condicions establides en elles.
  
3. Documentació que s'adjunta.
  
- Fotocòpia compulsada del DNI.
  
- Fotocòpia compulsada de la titulació requerida.
  
- Curriculum vitae firmat del sol·licitant.
  
- Memòria d'algun treball de la modalitat a què s'opte realitzat pel sol·licitant.
  
- Certificació dels treballs indicats en el currículum.
  
- Relació de les sol·licituds o beques que haja sol·licitat o que li hagen sigut atorgades per altres administracions i ens públics o privats.
  
- Acreditació documental dels mèrits establits en la base quarta.
  
- Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, o, si escau, declaració responsable de no trobar-se obligat a presentar-les, segons model de l'annex III.
  
4. Petició
  
Sol·licita ser admés/a al concurs públic per a la concessió d'una beca de formació i perfeccionament en la Direcció ... i especialitat ... a desenvolupar en l'IVAM.
  
Lloc, data i firma
  
Les dades personals contingudes en este imprés podran ser incloses en un fitxer per al seu tractament per part de l'IVAM, en l'ús de les funcions pròpies que té atribuïdes en l'àmbit de les seues competències, i podran dirigir-se a qualsevol òrgan d'esta per a exercir els dret d'accés, rectificació, cancel·lació i oposició, segons el que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
ANNEX III
  
(Nom) ..., amb DNI ..., i domicili a ..., declara sota la seua responsabilitat
  
Que es troba al corrent de les seues obligacions tributàries estatals i autonòmiques, i de Seguretat Social, per no estar, ni haver estat en el període dels 12 mesos anteriors a l'emissió de la present declaració, obligat al compliment d'estes.
  
Cosa que es fa constar als efectes de sol·licitar la seua participació en el concurs públic per a la concessió d'una beca de formació i perfeccionament a desenvolupar a les àrees de l'IVAM corresponents, i de donar compliment a l'exigència d'acreditar que es troba al corrent en el compliment de les dites obligacions.